หุ่นยนต์ Spot มาแล้ว ตัวช่วย ฟอร์ด ส่องทุกมุมในโรงงานผลิต
หุ่นยนต์ วิ่ง เดิน เต้น ด้วยลีลาต่างๆ ได้ ย่อขา หมอบคลานได้อย่างคล่องแคล่ว นี่คือเจ้าหุ่นยนต์สี่ขา Spot ที่บริษัทผลิตรถยนต์ ฟอร์ด มอเตอร์ (Ford Motor) เช่ามาจากบริษัทผลิตหุ่นยนต์ บอสตัน ไดนามิกส์ (Boston Dynamics Inc)เจ้าหุ่นยนต์นี้มีชื่อว่า Fluffy ที่ฟอร์ดให้ทำหน้าที่สำรวจภายในโรงงาน ทุกซอกทุกมุม โดยมีตา หรือคือกล้อง 5 กล้อง ที่ช่วยถ่ายภาพ อัดคลิปวิดีโอ มาประมวลผลเพื่อพัฒนาจุดต่างๆ ภายในโรงงานวิธีการทำงานคือ จะมีวิศวกรคอยคุมการเคลื่อนไหว ผ่านอุปกรณ์สั่งการ ประสิทธิภาพของเจ้าหุ่นยนต์คือสามารถเคลื่อนไหวในความเร็ว 4.8 กิโลเมตรต่อชั่วโมง จะเดินในพื้นปกติ หรือขึ้นบันได ก็ทำได้ โดยมีแบตเตอรี่ทำงานได้นานต่อเนื่อง 2 ชั่วโมงฟอร์ด นำ Fluffy มาทดลองใช้งานที่โรงงานในมิชิแกน Van Dyke Transmission Plant ซึ่งงานนี้ บอสตัน ไดนามิกส์ ไม่ได้เปิดผยระยะเวลาการเช่าทั้งนี้เจ้า Fluffy นี้ เป็นหุ่นในตระกูล Spot ที่มีหลายอุตสาหกรรมนำไปใช้งานแล้ว ทั้งในโรงผลิตน้ำมัน สำรวจน้ำมัน สำรวจผู้คนในสวนสาธารณะ ในสถานการณ์การระบาดของโรคโควิด-19 โดยราคาอยู่ที่ 74500 ดอลลาร์สหรัฐฯ หรือประมาณ 2.3 ล้านบาท.
หุ่นยนต์ วิ่ง เดิน เต้น หมอบคลานได้อย่างคล่องแคล่ว นี่คือเจ้าหุ่นยนต์สี่ขา Spot ที่ ฟอร์ด มอเตอร์ (Ford Motor) เช่ามาจากบริษัทผลิตหุ่นยนต์ บอสตัน ไดนามิกส์ (Boston Dynamics Inc)
หุ่นยนต์,หุ่นยนต์ Spot,หุ่นยนต์  Fluffy,ฟอร์ด มอเตอร์,Boston Dynamics,Ford Motor